Test B

==Istorie==

===Context===
La data de 4 august 1986, Turner Broadcasting System, deținută de Ted Turner, a achiziționat Metro-Goldwyn-Mayer/United Artists de la Kirk Kerkorian; din cauza datoriilor MGM/UA, Turner vinde MGM-ul înapoi lui Kerkorian la 17 octombrie 1986 după numai 74 de zile. Totuși, Turner a păstrat o mare parte a arhivei MGM/UA cu filme și desene animate lansate până în mai 1986, formând Turner Entertainment.<ref>http://articles.latimes.com/1986-03-04/business/fi-15193\_1\_ted-turner</ref>

La data de 3 octombrie 1988 este lansat canalul TNT, care difuzează desenele animate din arhiva MGM.<ref>http://articles.latimes.com/1990-01-23/entertainment/ca-744\_1\_ted-turner-s-cable</ref> Printre acestea se numărau desenele de scurt metraj ''Looney Tunes'' și ''Merrie Melodies'' de dinainte de 1948, ''Merrie Melodies'' ale lui Harman-Ising și desenele cu ''Popeye'' ale Fleischer Studios/Famous Studios.

În 1991, Turner Entertainment a achiziționat studioul de animație Hanna-Barbera Productions pentru 320 de milioane de dolari.<ref>http://www.nytimes.com/1991/10/30/business/company-news-turner-buying-hanna-barbera.html</ref>

=== Anii '90 ===
La data de 18 februarie 1992, Turner Broadcasting System anunță lansarea unui post destinat exclusiv desenelor animate pe care va difuza o parte din arhiva MGM/UA, dar și desene ale Hanna-Barbera.<ref name="launch">http://www.nytimes.com/1992/02/19/business/the-media-business-turner-broadcasting-plans-to-start-a-cartoon-channel.html</ref> Cartoon Network nu a fost primul canal de televiziune care s-a bazat doar pe desene animate pentru a atrage audiență; totuși, a fost primul canal care a difuzat desene animate 24 de ore din 24. Turner a decis ca postul să difuzeze non-stop ca urmare a experimentului reușit cu CNN, canal de știri care difuza tot non-stop. Turner a crezut că îl poate replica și cu Cartoon Network.<ref> name="Genre">Mittell (2004), p. 80</ref>

Cartoon Network a fost lansat la 1 octombrie 1992, aceasta fiind prezentată de Droopy în programul intitulat *Droopy's Guide to the Cartoon Network*, în timpul căruia a fost difuzat primul desen animat al postului, ''The Great Piggy Bank Robbery''.<ref>http://articles.philly.com/1992-10-04/entertainment/25997256\_1\_betty-cohen-new-channels-cartoon-network</ref><ref>{{{url}}}</ref><ref> name="fifth">http://news.google.com/newspapers?id=CR0QAAAAIBAJ&sjid=posDAAAAIBAJ&pg=6652%2C195222</ref><ref>http://vanpartible.com/cn-20</ref> La început au fost difuzate desenele de scurt metraj ale Warner Bros. (în special ''Looney Tunes'' și ''Merrie Melodies''), *Popeye* (din perioada 1933–1957), MGM și Hanna-Barbera, desene difuzate anterior pe TNT.<ref> name="launch"/>

Una din provocările cu care Cartoon Network s-a luptat a fost răspândirea limitată în cadrul rețelelor locale de cablu. La lansarea din 1 octombrie 1992, canalul era difuzat de numai 233 de rețele de cablu. Canalul a fost preluat de furnizorii de cablu din New York, Philadelphia, Washington D.C. și Detroit.<ref> name="fifth"/> La data lansării canalului, Cartoon Network avea o librărie de desene animate de peste 8500 de ore.<ref>http://news.google.com/newspapers?id=229iAAAAIBAJ&sjid=3nYNAAAAIBAJ&pg=1307,57411&dq=cartoon+network&hl=en</ref> Cartoon Network a beneficiat și de pachetele în care a fost inclus, fiind oferit gratuit odată cu abonarea la canalele surori TNT și TBS. Pe toate cele trei canale au fost difuzate desene noi, printre care ''The Real Adventures of Jonny Quest'', și ''2 Stupid Dogs'', cu TNT și TBS făcând reclamă programelor difuzate pe Cartoon Network. Ratingurile mari pe care le-a obținut Cartoon Network în următorii doi ani au dus la includerea acestuia pe scară largă. La sfârșitul anului 1994, Cartoon Network a devenit „al cincilea cel mai popular canal de televiziune din Statele Unite”.<ref> name="Genre"/>

Primulul serial original al canalului a fost ''The Moxy Show'', o antologie de desene animate difuzată pentru prima dată în 1993.<ref>http://articles.chicagotribune.com/1995-02-12/features/9502120130\_1\_world-premiere-toons-powerpuff-girls-cels</ref> O altă serie originală produsă de Cartoon Network a fost ''Space Ghost Coast to Coast'' în 1994, dar aceasta era compusă din desene animate nelansate sau reciclate din arhiva Hanna-Barbera, invitați reali și reprezentanți ai contraculturii, fiind organizată sub forma unui talk-show parodie. Programul a fost apreciat de adolescenți pentru perspectiva „hip” adoptată.<ref> name="Genre4">Mittell (2004), p. 82-83</ref> De același tratament a avut parte și spoturile de prezentare ale Scooby-Doo, „Scooby-Doo Project”, o parodie după ''The Blair Witch Project''.<ref> name="Prime Time2">Stabile, Harrison (2003), p. 98-99</ref> Au existat totuși și rebooturi care nu au avut același succes. ''A Day in the Life of Ranger Smith'' și ''Boo Boo Runs Wild'' (1999) erau două desene de scurt metraj cu o nouă abordare asupra persojelor secundare din Yogi, produse de John Kricfalusi. Stilul de umor din acestea, precum și glumele cu tentă sexuală din ele au fost considerate nepotrivite, astfel că postul Cartoon Network le-a difuzat foarte rar.<ref> name="Prime Time3">Stabile, Harrison (2003), p. 100</ref>

În 1994 a fost fondată noua divizie a Hanna-Barbera, Cartoon Network Studios, care a început să lucreze la ''What a Cartoon!'' (de asemenea cunoscut sub denumirile *World Premiere Toons* și ''Cartoon Cartoons''). Programul a debutat în 1995, și includea desene animate de scurt metraj produse de Hanna-Barbera, dar și de alți animatori independenți. Canalul a promovat seria în încercarea de a se întoarce la „zilele clasice” ale studiourilor de animație, oferind control total animatorilor, bugete mari, și fără a-i obliga să recurgă la animație limitată. Proiectul a fost aprobat de conducerea Cartoon Network și animatorii John Kricfalusi și Fred Seibert. Kricfalusi era creatorul seriei animate ''The Ren & Stimpy Show'', care era angajat pe post de consultant, în timp ce Seibert lucrase la Nicktoons și alte blocuri de desene animate ale Nickelodeon și precum ''Oh Yeah! Cartoons'' and ''Random! Cartoons''.<ref> name="Genre4"/><ref> name="Seibert">http://www.awn.com/articles/people/fred-seibert-interview-part-1</ref>
De la lansare până în 1995, crainicii adăugau și articolul „the” înaintea lui "Cartoon Network". În 1996, Turner Broadcasting System a fuzionat cu Time Warner<ref>http://www.nytimes.com/1995/09/23/us/turner-to-merge-into-time-warner-a-7.5-billion-deal.html</ref> (care sub vechea denumire, Warner Communications, a creat postul rival Nickelodeon în 1977, acum deținut de Viacom). Acest lucru a dus la mărirea arhivei de desene animate cu desenele Sunset Productions de după 1948.

Cartoon Network a reușit să evalueze corect potențialul desenelor animate, unele dintre ele servind ca episoade-pilot pentru noile serii, semnând contracte cu creatorii lor în vederea lansării unor noi serii.<ref> name="Genre4"/> Conform unui vot ținut de Cartoon Networn în 1995, cel mai popular scurt-metraj a fost ''Laboratorul lui Dexter'', fiind și primul desen animat inclus în blocul *What a Cartoon!* în 1996. Între anii 1997 și 1999 au urmat alte trei serii bazate tot pe desenele de scurt metraj prezentate în cadrul *What a Cartoon!*, și anume ''Johnny Bravo'', ''Vaca și puiul'', ''I Am Weasel'' (cu ultimele două ca făcând parte din același serial în două segmente diferite; în cele din urmă *Eu sunt nevăstuică* a fost produs ca serial separat), ''Fetițele Powerpuff'', ''Curaj, câinele cel fricos'', și ''Mike, Lu și Og''.<ref> name="Genre4"/><ref> name="Seibert"/><ref> name="Mike, Lu And Og">http://www.bcdb.com/cartoon/95956-Mike\_Lu\_And\_Og.html</ref> În 1999 a fost lansat ''Ed, Edd și Eddy'', toate aceste seriale bucurându-se de succes din partea criticilor și în rândul publicului.<ref> name="Genre"/> Toate acestea au fost difuzate mai ales în cadrul blocului de desene Cartoon Cartoon Fridays, noaptea de vineri fiind rezervată premierelor noilor episoade și serii începând cu 11 iunie 1999.

În 1997 Cartoon Network a lansat blocul de programe Toonami. În cadrul acestuia erau difuzate desene animate de acțiune și anime-uri precum ''Sailor Moon'', ''Tenchi Muyo!'', ''Gundam Wing'' și ''Dragon Ball Z''. Gazda Toonami-ului a fost până în 1999 personajul Moltar din franciza *Space Ghost*, urmat de un personaj original, robotul „T.O.M.”. Tot în 1997 compania Teletoon, care avea să vândă CN-ului desene animate în deceniul următor, a lansat canalul Télétoon, pe care au fost difuzate o parte din desenele animate de la Cartoon Network.

La data de 1 septembrie 1998 Cartoon Network a fost lansat și în România, toate desenele fiind difuzate în limba engleză. Inițial postul Cartoon Network a fost partajat cu TNT (și după aceea cu TCM) pe rețelele de cablu românești.

=== Anii 2000 ===
La data de 1 aprilie 2000, Cartoon Network a lansat canalul Boomerang, care inițial a fost un bloc de programe în cadrul căruia erau difuzate în principal seriale animate de dinainte de anii '90.<ref>http://articles.latimes.com/2000/apr/01/entertainment/ca-14752</ref>

În 2002 au fost lansate ''Ce s-a întâmplat cu... Robot Jones?''<ref>http://old.post-gazette.com/tv/20020711owen4.asp</ref> și ''Nume de Cod: Clanul Nebunaticilor de Alături'';<ref>http://www.animationmagazine.net/tv/codename-kids-next-door-goes-into-action/</ref> primul serial nu a avut succes, însă al doilea a fost difuzat până în 2008. La data de 3 iulie 2002 Cartoon Network a lansat primul film bazat pe o serie proprie, Fetițele Powerpuff: Filmul. A primit recenzii pozitive și a avut încasări de 16,4 milioane de dolari și un buget de 11 milioane de dolari.<ref>http://www.boxofficemojo.com/movies/?id=powerpuffgirls.htm</ref>

În 2003 au fost lansate ''Negrele aventuri ale lui Billy și Mandy'' și ''Răul cu Carne'', ambele spinoff-uri ale *Grim & Evil*. Au fost urmate în 2004 de ''Mega XLR'', ''Casa Foster pentru prieteni imaginari'' și ''Hi Hi Puffy AmiYumi''. La data de 14 iunie 2004, Cartoon Network și-a schimbat logoul original, cu unul în care au rămas literele „C” și „N”, venind și cu un nou slogan, „Acesta este Cartoon Network!”<ref>http://www.timewarner.com/newsroom/press-releases/2004/06/Cartoon\_Network\_Launches\_New\_OnAir\_Reface\_Supplemental\_06-28-2004</ref> Această schimbare a făcut parte dintr-o campanie de rebranding în care personaje 2D interacționau într-un oraș general pe calculator compus din locuri din serialele lor. La această dată, aproape toate programele clasice ale Cartoon Network au fost mutate pe Boomerang pentru a face loc noilor serii.

În 2005 au debutat două noi serii originale: ''Juniper Lee'' și ''Tabăra lui Lazlo'', urmate în 2006 de ''Ben 10'', ''Colegul meu de sală e o maimuță'', ''Băiatul Veveriță'' și ''Clasa lui 3000''. În același an au fost difuzate pentru prima dată trei filme de televiziune: ''Clanul nebunaticilor de alături: Operațiune Z.E.R.O.'', ''Foster's Home for Imaginary Friends: Good Wilt Hunting'' și ''Re-Animated''. În același an, majoritatea desenelor mai vechi lansate prin Cartoon Cartoons (precum *Dexter's Laboratory* și *The Powerpuff Girls*) mai erau difuzate doar în segmente de jumătate de oră în cadrul blocului de programe *The Cartoon Cartoon Show*.<ref>http://www.themarysue.com/the-fall-of-cartoon-network/</ref>

Jim Samples și-a dat demisia pe 9 februarie 2007, în urma unei amenințări cu bomba din Boston care s-a dovedit a fi o alarmă falsă, cauzată de pachete răspândite în oraș ca parte a unei campanii de marketing care promova serialul *Aqua Teen Hunger Force* al Adult Swim.<ref>http://www.cnn.com/2007/US/01/31/boston.bombscare/</ref><ref> name="Jim Samples">http://money.cnn.com/2007/02/09/news/newsmakers/cartoon\_network/</ref> Succesorul său, Stuart Snyder, a fost numit în funcție la data de 2 mai.<ref>http://www.broadcastingcable.com/article/110859-Stuart\_Snyder\_The\_Perfect\_Combination.php</ref> La 1 septembrie, look-ul canalului a fost refăcut, având ca motiv principal cântecul Fall is Just Something That Grown-Ups Invented al celor de la The Hives. Tot în 2007 au debutat serialele ''Din mintea lui Jimmy'', precum și ''George, regele junglei'', ''6teen'', ''Chaotic'', ''Bakugan'', ''Exaltații'' și ''Drama Totală'', toate acestea fiind importate de la canalul canadian Teletoon. Din octombrie 2007 până în 2009, Cartoon Network a difuzat 40 de episoade din fosta serie Fox Kids, ''Goosebumps''.

În 2008 Cartoon Network a anunțat lansarea ''The Cartoonstitute'', condus de animatorii Craig McCracken ca producător executiv și Rob Renzetti, program similar cu ''What a Cartoon!'', prin care se dorea crearea a 150 de seriale animate în 20 de luni.<ref>http://www.awn.com/news/television/cartoon-network-upfront-presentation-announcements</ref> *Cartoonstitute* a fost anulat după ce animatorul Craig McCracken (creatorul *Fetițelor Powerpuff* și a *Casei Foster pentru prieteni imaginari*) a părăsit canalul în 2009, după o activitate de 15 ani. Din serialele create până atunci au fost alese trei: ''Un show obișnuit'', Secret Mountain Fort Awesome și Unchiul bunic. La 14 iulie 2008, canalul a primit o nouă interfață creată de Tristan Eaton și animată de Crew972, prin care au fost incluse personajele numite Noods.<ref>http://motionographer.com/2009/01/13/capacity-cartoon-network-rebrand/</ref>

În iunie 2009, Cartoon Network a introdus un bloc de seriale live-action numit „CN Real”, cu seriale precum ''The Othersiders'', ''Survive This'', ''BrainRush'', ''Destroy Build Destroy'', ''Dude, What Would Happen'' și ''Bobb'e Says'', dar și filme și programe sportive.<ref> name="CN Real">http://articles.latimes.com/2009/jun/17/entertainment/et-cartoon-reality17</ref>